**NÁRODNÁ RADA SLOVENSKEJ REPUBLIKY**

VIII. volebné obdobie

1109

VLÁDNY NÁVRH

ZÁKON

z ... 2022,

**ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z., zákona č. 13/2004 Z. z., zákona č. 633/2004 Z. z., zákona č. 330/2007 Z. z., zákona č. 455/2007 Z. z., zákona č. 393/2008 Z. z., zákona č. 461/2008 Z. z., zákona č. 77/2009 Z. z., zákona č. 468/2009 Z. z., zákona č. 43/2011 Z. z., zákona č. 362/2011 Z. z., zákona č. 40/2013 Z. z., zákona č. 43/2014 Z. z., zákona 148/2015 Z. z., zákona č. 91/2016 Z. z.,  zákona č. 288/2017 Z. z., zákona č. 177/2018 Z. z., zákona č. 287/2018 Z. z., zákona č. 35/2019 Z. z., zákona č. 372/2019 Z. z., zákona č. 124/2021 Z. z., zákona č. 479/2021 Z. z. a zákona č. 532/2021 Z. z. sa mení a dopĺňa takto:

1. V § 2 ods. 6 písmeno a) znie:

„a) zužitkovanie makovej slamy na poloprodukt získaný z makovej slamy technologickým procesom koncentráciou alkaloidov (koncentrát makovej slamy),“.

1. V § 2 ods. 6 písm. b) prvý bod znie:

„1. poloprodukt získaný z konopy technologickým procesom koncentráciou kanabinoidov (koncentrát konopy),“.

1. V § 12 ods. 2 písm. c) sa slovo „alebo“ nahrádza čiarkou.
2. V § 12 ods. 2 písm. d) sa bodka na konci nahrádza slovom „alebo“.
3. V § 12 sa odsek 2 dopĺňa písmenom e), ktoré znie:

„e) sa u držiteľa povolenia zistí strata omamnej látky alebo psychotropnej látky.“.

1. V § 15 ods. 3 sa za slovo „podal“ vkladajú slová „Pôdohospodárskej platobnej agentúre5aa) (ďalej len „platobná agentúra“)“.

Poznámka pod čiarou k odkazu 5aa znie:

„5aa) § 9 až 11 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov.“.

1. V poznámke pod čiarou k odkazu 5a sa citácia „Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov.“ nahrádza citáciou „Zákon č. 280/2017 Z. z. v znení neskorších predpisov.“.
2. V § 28 ods. 5 úvodnej vete sa za slová „a expertíznu činnosť“ vkladajú slová „okrem štátneho ústavu“.
3. V § 31 ods. 3 sa vypúšťajú slová „I. skupiny a“.
4. V § 31 ods. 4 úvodnej vete sa slová „do siedmich dní“ nahrádzajú slovami „nasledujúci pracovný deň“.
5. V § 33 ods. 4 písm. b) a d) sa vypúšťajú slová „ I. skupiny a“.
6. V § 34 písmeno d) znie:

„d) platobná agentúra,“.

Poznámka pod čiarou k odkazu 6a sa vypúšťa.

1. V § 36a písm. c) sa na konci pripájajú tieto slová: „a ministerstvu“.
2. V prílohe č. 1 I. skupine omamných látok sa za riadok „Alfa-metyltiofentanyl, chemicky N-fenyl-N-{1-[1-(2-tienyl)propán- -2-yl]-4-piperidyl}propánamid“ vkladá nový riadok, ktorý znie: „Benzylón, BMDP, chemicky 3,4-metyléndioxy-N-benzylkatinón“.
3. V prílohe č. 1 I. skupine omamných látok sa za riadok „Beta-hydroxy-3-metylfentanyl, chemicky N-fenyl-N-[1-(2-fenyl-2-hydroxyetyl)-3-metyl-4-piperidyl]propánamid“ vkladá nový riadok, ktorý znie: „Brorfín, chemicky 1- [1- [1- (4-brómfenyl) etyl] -4-piperidinyl] -1,3-dihydro-2H-benzimidazol-2-ón“.
4. V prílohe č. 1 I. skupine omamných látok sa za riadok „Ketobemidón, chemicky 1-[4-(3-hydroxyfenyl)-1-metyl-4 piperidyl] propán-1-ón“ vkladá nový riadok, ktorý znie: „Metonitazén, chemicky N,N-dietyl-2-[(4-metoxyfenyl)metyl]-5-nitro-1H-benzimidazol-1-etánamín“.
5. V prílohe č. 1 I. skupine omamných látok sa za riadok „Rastliny rodu Cannabis (konopa), okrem semien a odrôd konopy siatej uvedených v osobitnom predpise 4)“ vkladá nový riadok, ktorý znie: „Salvinorin A“.
6. V prílohe č. 1 I. skupine psychotropných látok sa za riadok „AB-PINACA, chemicky N-[(2S)-1-amino-3-metyl-1-oxobután-2-yl]-1-pentyl-1H-indazol-3-karboxamid“ vkladá nový riadok, ktorý znie: „ADB – BUTINACA, chemicky N-(1-amino-3,3-dimetyl-1-oxobután-2-yl)-1-(4-fluórbenzyl)-1Hindazol-3-karboxamid“.
7. V prílohe č. 1 I. skupine psychotropných látok sa za riadok „Alfa D2PV, chemicky 1,2-difenyl-2-(pyrolidín-1-yl)etan-1-ón“ vkladá nový riadok, ktorý znie: „alfa-PHiP, chemicky 4-metyl-1-fenyl-2-(pyrolidín-1-yl)pentán-1-ón“.
8. V prílohe č. 1 I. skupine psychotropných látok sa za riadok „Alfa-pyrolidínhexanón (alfa-PHP), chemicky RS-1-fenyl-2-(pyrolidin-1-yl)hexan-1-ón“ vkladá nový riadok, ktorý znie: „AL-LAD, chemicky 6-allyl-6-nor-LSD“.
9. V prílohe č. 1 I. skupine psychotropných látok sa za riadok „4-CMC, klefedron, chemicky (1-(4-chlórfenyl)-2-(metylamíno)-1-propanón monohydrochlorid“ vkladá nový riadok, ktorý znie: „1cP-LSD, chemicky (N1-(cyklopropylmetanoyl)-dietylamid kyseliny lysergovej“.
10. V prílohe č. 1 I. skupine psychotropných látok sa za riadok „Eutylon, β-Keto-1,3-benzodioxolyl-N-ethylbutanamine, bk-EBDB, n-ethylbutylone, chemicky (+-)-1-(1,3-benzodioxol-5-yl)-2-(etylamín)bután-1-ón“ vkladá nový riadok, ktorý znie: „3 - FEA, chemicky 3-fluóretamfetamín“.
11. V prílohe č. 1 I. skupine psychotropných látok sa za riadok „25I-NBOMe, chemicky 4-jód-2,5-dimetoxy-N-(2-metoxybenzyl)fenetylamín“ vkladá nový riadok, ktorý znie: „IPPH, IPH, IPD, IPPD, chemicky: propán-2-yl-2-fenyl-2-(piperidín-2-yl)acetát“.
12. V prílohe č. 1 I. skupine psychotropných látok sa za riadok „N-etylnorpentylón, efylón, chemicky 1-(2H-1,3-benzodioxol-5-yl)-2-(etylamino)pentán-1-ón“ vkladá nový riadok, ktorý znie: „N-etylpentedrón, NEP, N-etyl-nor-pentedrón, chemicky 2-(etylamíno)-1-fenyl-1-pentanón“.
13. V prílohe č. 1 I. skupine psychotropných látok sa za riadok „N-Hydroxy MDA, chemicky N-[1-(3,4-metyléndioxyfenyl)propán-2- -yl]hydroxylamín“ vkladá nový riadok, ktorý znie: „O-PCE, chemicky 2-(etylamino)-2-fenylcyklohexán-1-ón“.
14. V prílohe č. 1 II. skupine omamných látok sa za riadok „Fenazocín, chemicky 2-fenetyl-5,9-dimetyl-6,7-benzomorfán-2'-ol´“ vkladá nový riadok, ktorý znie: „Fenibut,chemicky 4-amino-3-fenylmaslová kyselina“.
15. V prílohe č. 1 II. skupine omamných látok sa v riadku „Koncentrát makovej slamy – poloprodukt získaný z makovej slamy technologickým procesom koncentráciou alkaloidov“ vypúšťa pomlčka a slová „poloprodukt získaný z makovej slamy technologickým procesom koncentráciou alkaloidov“.
16. V prílohe č. 1 II. skupine omamných látok sa za riadok „Trimepiridín, chemicky (4-fenyl-1,2,3-trimetyl-4-piperidyl)propionát“ vkladá nový riadok, ktorý znie: „Xylazín, chemicky *N*-(2,6-dimetylfenyl)-5,6-dihydro-4H-1,3-tiazín-2-amín“.

**Čl. II**

Tento zákon nadobúda účinnosť 1. decembra 2022.